CELEX: 32018R2016
Language: bg
Date: 2018-12-18 00:00:00
Title: Регламент за изпълнение (ЕС) 2018/2016 на Комисията от 18 декември 2018 година за разрешаване на пускането на пазара на олющени зърна от Digitaria exilis като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

19.12.2018   
               
               
                  BG
               
               
                  Официален вестник на Европейския съюз
               
               
                  L 323/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/2016 НА КОМИСИЯТА
         от 18 декември 2018 година
         за разрешаване на пускането на пазара на олющени зърна от Digitaria exilis като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 15, параграф 4 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза. Традиционната храна от трета държава е нова храна съгласно определението в член 3 от Регламент (ЕС) 2015/2283.
                  
               
                     (2)
                  
                  
                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.
                  
               
                     (3)
                  
                  
                     В съответствие с член 15, параграф 4 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена традиционна храна от трета държава.
                  
               
                     (4)
                  
                  
                     На 23 януари 2018 г. дружеството Obà Food Srl. („заявителят“) подаде до Комисията уведомление по смисъла на член 14 от Регламент (ЕС) 2015/2283 за намерението си да пусне на пазара на Съюза олющени зърна от Digitaria exilis (Kippist) Stapf („фонио“) като традиционна храна от трета държава. Искането на заявителя се отнася за консумацията на олющени зърна от Digitaria exilis (Kippist) Stapf като такива или като хранителна съставка от всички групи от населението.
                  
               
                     (5)
                  
                  
                     Представените от заявителя документирани данни сочат, че олющените зърна от Digitaria exilis (Kippist) Stapf имат история на безопасна употреба като храна в държавите от Западна Африка, и по-специално в Гвинея, Нигерия и Мали.
                  
               
                     (6)
                  
                  
                     В съответствие с член 15, параграф 1 от Регламент (ЕС) 2015/2283 на 28 февруари 2018 г. Комисията препрати валидното уведомление до държавите членки и до Европейския орган за безопасност на храните („Органът“).
                  
               
                     (7)
                  
                  
                     В четиримесечния срок, определен в член 15, параграф 2 от Регламент (ЕС) 2015/2283, нито държавите членки, нито Органът представиха на Комисията надлежно мотивирани възражения относно безопасността срещу пускането на пазара в рамките на Съюза на олющени зърна от Digitaria exilis (Kippist) Stapf.
                  
               
                     (8)
                  
                  
                     Поради това Комисията следва да разреши пускането на пазара в рамките на Съюза на олющени зърна от Digitaria exilis (Kippist) Stapf и да актуализира списъка на Съюза на новите храни.
                  
               
                     (9)
                  
                  
                     Поради това Регламент за изпълнение (ЕС) 2017/2470 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Олющените зърна от Digitaria exilis (Kippist) Stapf, описани в приложението към настоящия регламент, се включват в списъка на Съюза на разрешените нови храни, установен в Регламент за изпълнение (ЕС) 2017/2470.
            
            
               2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
            
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
      
      
         
            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:
            
                        1)
                     
                     
                        В таблица 1 (Разрешени нови храни) се вмъква следното вписване по азбучен ред:
                        
                                    Разрешена нова храна
                                 
                                 
                                    Условия, при които новата храна може да се употребява
                                 
                                 
                                    Допълнителни специфични изисквания за етикетиране
                                 
                                 
                                    Други изисквания
                                 
                              
                                    „Олющени зърна от Digitaria exilis (Kippist) Stapf
                                    (традиционна храна от трета държава)
                                 
                                 
                                    Не е посочено
                                 
                                 
                                    Означението на новата храна при етикетиране на хранителните продукти, в които се съдържа, е „олющени зърна от фонио (Digitaria exilis)“.“
                                 
                                 
                                     
                                 
                              
                  
                        2)
                     
                     
                        В таблица 2 (Спецификации) се вмъква следното вписване по азбучен ред:
                        
                                    Разрешена нова храна
                                 
                                 
                                    Спецификации
                                 
                              
                                    „Олющени зърна от Digitaria exilis (Kippist) Stapf (фонио)
                                    (традиционна храна от трета държава)
                                 
                                 
                                    
                                       Описание/определение:
                                    
                                    Традиционната храна са олющени зърна (без триците) от Digitaria exilis (Kippist) Stapf.
                                    
                                       Digitaria exilis (Kippist) Stapf е едногодишно тревисто растение, принадлежащо към семейство Poaceae.
                                    
                                       Обичайни хранителни съставки на олющените зърна от фонио
                                    
                                    Въглехидрати: 76,1 g/100 g фонио
                                    Вода: 12,4 g/100 g фонио
                                    Белтък: 6,9 g/100 g фонио
                                    Мазнини: 1,2 g/100 g фонио
                                    Влакнини: 2,2 g/100 g фонио
                                    Пепел: 1,2 g/100 g фонио
                                    Съдържание на фитати: ≤ 2,1 mg/g“